CELEX: 32016R2215
Language: hr
Date: 2016-12-08 00:00:00
Title: Provedbena uredba Komisije (EU) 2016/2215 оd 8. prosinca 2016. o izmjeni Uredbe Vijeća (EZ) br. 329/2007 o mjerama ograničavanja protiv Demokratske Narodne Republike Koreje

9.12.2016   
               
               
                  HR
               
               
                  Službeni list Europske unije
               
               
                  L 334/29
               
            PROVEDBENA UREDBA KOMISIJE (EU) 2016/2215
      оd 8. prosinca 2016.
      o izmjeni Uredbe Vijeća (EZ) br. 329/2007 o mjerama ograničavanja protiv Demokratske Narodne Republike Koreje
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu Vijeća (EZ) br. 329/2007 od 27. ožujka 2007. o mjerama ograničavanja protiv Demokratske Narodne Republike Koreje (1), a posebno njezin članak 13. stavak 1. točke (d) i (e),
      budući da:
      
                  (1)
               
               
                  U Prilogu IV. Uredbi (EZ) br. 329/2007 navedeni su osobe, subjekti i tijela koje su Odbor za sankcije ili Vijeće sigurnosti Ujedinjenih naroda uvrstili na popis i na koje se stoga odnosi zamrzavanje financijskih sredstava i gospodarskih izvora u skladu s tom Uredbom.
               
            
                  (2)
               
               
                  U Prilogu V. Uredbi (EZ) br. 329/2007 navedeni su osobe, subjekti i tijela koji nisu navedeni u Prilogu IV., a koje je Vijeće uvrstilo na popis te na koje se odnosi zamrzavanje financijskih sredstava i gospodarskih izvora u skladu s tom Uredbom.
               
            
                  (3)
               
               
                  Vijeće sigurnosti Ujedinjenih naroda odlučilo je 30. studenoga 2016. dodati 11 fizičkih osoba i 10 subjekata na popis osoba i subjekata koji podliježu mjerama ograničavanja. Prilog IV. trebalo bi stoga na odgovarajući način izmijeniti. Trebalo bi izmijeniti i Prilog V. jer se na tom popisu nalaze tri od prethodno navedenih subjekata i jedna od prethodno navedenih osoba, te ih se mora izbrisati nakon njihova uključivanja u Prilog IV.
               
            
                  (4)
               
               
                  Kako bi se osigurala djelotvornost mjera predviđenih ovom Uredbom, ova bi Uredba trebala odmah stupiti na snagu,
               
            DONIJELA JE OVU UREDBU:
      Članak 1.
      Uredba (EZ) br. 329/2007 mijenja se kako slijedi:
      
                  1.
               
               
                  Prilog IV. mijenja se u skladu s Prilogom I. ovoj Uredbi;
               
            
                  2.
               
               
                  Prilog V. mijenja se u skladu s Prilogom II. ovoj Uredbi.
               
            Članak 2.
      Ova Uredba stupa na snagu na dan objave u Službenom listu Europske unije.
      
         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 8. prosinca 2016.
         
            
               Za Komisiju,
            
            
               u ime predsjednika,
            
            
               Vršitelj dužnosti voditelja službe za instrumente vanjske politike
            
         
      
      
         (1)  SL L 88, 29.3.2007., str. 1.
      
      
         PRILOG I.
         Prilog IV. Uredbi (EZ) br. 329/2007 mijenja se kako slijedi:
         
                     1.
                  
                  
                     pod naslovom „Fizičke osobe iz članka 6. stavka 1.” dodaju se sljedeći unosi:
                     
                                 „29.
                              
                              
                                 Pak Chun Il Datum rođenja: 28.7.1954. Državljanstvo: sjevernokorejsko. Broj putovnice: 563410091. Ostale informacije: Radio je kao veleposlanik DNRK-a u Egiptu te pruža potporu KOMID-u, uvrštenom subjektu (pod imenom: Korea Kumryung Trading Corporation). Datum uvrštenja na popis: 30.11.2016.
                              
                           
                                 30.
                              
                              
                                 Kim Song Chol (alias Kim Hak Song). Datum rođenja: 26.3.1968. ili 15.10.1970. Državljanstvo: sjevernokorejsko. Broj putovnice: 381420565, broj alternativne putovnice: 654120219. Ostale informacije: Kim Song Chol službenik je KOMID-a koji je poslovao u Sudanu u interesu KOMID-a, uvrštenog subjekta. Datum uvrštenja na popis: 30.11.2016.
                              
                           
                                 31.
                              
                              
                                 Son Jong Hyok (alias Son Min). Datum rođenja: 20.5.1980. Državljanstvo: sjevernokorejsko. Ostale informacije: Son Jong Hyok službenik je KOMID-a koji je poslovao u Sudanu u interesu KOMID-a, uvrštenog subjekta. Datum uvrštenja na popis: 30.11.2016.
                              
                           
                                 32.
                              
                              
                                 Kim Se Gon. Datum rođenja: 13.11.1969. Državljanstvo: sjevernokorejsko. Br. putovnice: PD472310104. Ostale informacije: Kim Se Gon djeluje u ime Ministry of Atomic Energy Industry (Ministarstva industrije za atomsku energiju), uvrštenog subjekta. Datum uvrštenja na popis: 30.11.2016.
                              
                           
                                 33.
                              
                              
                                 Ri Won Ho. Datum rođenja: 17.7.1964. Državljanstvo: sjevernokorejsko. Br. putovnice: 381310014. Ostale informacije: Ri Won Ho službenik je Ministry of State Security (Ministarstva državne sigurnosti) DNRK-a stacioniran u Siriji te podupire KOMID, uvršteni subjekt. Datum uvrštenja na popis: 30.11.2016.
                              
                           
                                 34.
                              
                              
                                 Jo Yong Chol (alias Cho Yong Chol). Datum rođenja: 30.9.1973. Državljanstvo: sjevernokorejsko. Ostale informacije: Jo Yong Chol službenik je Ministry of State Security (Ministarstva državne sigurnosti) DNRK-a stacioniran u Siriji te podupire KOMID, uvršteni subjekt. Datum uvrštenja na popis: 30.11.2016.
                              
                           
                                 35.
                              
                              
                                 Kim Chol Sam. Datum rođenja: 11.3.1971. Državljanstvo: sjevernokorejsko. Ostale informacije: Kim Chol Sam zastupnik je Daedong Credit Bank (DCB), uključen u upravljanje transakcijama u ime DCB Finance Limited. Sumnja se da je kao zastupnik DCB-a sa sjedištem u inozemstvu omogućio transakcije vrijedne stotine tisuća dolara i vjerojatno upravljao milijunima dolara na računima povezanima s DNRK-om, potencijalno povezanima s nuklearnim/raketnim programima. Datum uvrštenja na popis: 30.11.2016.
                              
                           
                                 36.
                              
                              
                                 Kim Sok Chol. Datum rođenja: 8.5.1955. Državljanstvo: sjevernokorejsko. Br. putovnice: 472310082 Ostale informacije: Radio je kao veleposlanik DNRK-a u Mjanmaru. Djeluje kao pomagač KOMID-a, uvrštenog subjekta. Prima naknadu za svoju pomoć te u ime KOMID-a organizira sastanke, među ostalim sastanak između KOMID-a i osoba povezanih s obranom Mjanmara kako bi razgovarali o financijskim pitanjima. Datum uvrštenja na popis: 30.11.2016.
                              
                           
                                 37.
                              
                              
                                 Chang Chang Ha (alias Jang Chang Ha). Datum rođenja: 10.1.1964. Državljanstvo: sjevernokorejsko. Ostale informacije: Chang Chang Ha predsjednik je Second Academy of Natural Sciences (Druge akademije prirodnih znanosti) (SANS), uvrštenog subjekta. Datum uvrštenja na popis: 30.11.2016.
                              
                           
                                 38.
                              
                              
                                 Cho Chun Ryong (alias Jo Chun Ryong). Datum rođenja: 4.4.1960. Državljanstvo: sjevernokorejsko. Ostale informacije: Cho Chun Ryong predsjednik je Second Economic Committee (Drugog gospodarskog odbora) (SEC), uvrštenog subjekta. Datum uvrštenja na popis: 30.11.2016. (prethodno uvršteno u okviru samostalnih mjera ograničavanja EU-a (*1)).
                              
                           
                                 39.
                              
                              
                                 Son Mun San. Datum rođenja: 23.1.1951. Državljanstvo: sjevernokorejsko. Ostale informacije: Son Mun San glavni je direktor External Affairs Bureau of the General Bureau of Atomic Energy (Ureda za vanjske poslove Glavnog ureda za atomsku energiju) (GBAE), uvrštenog subjekta. Datum uvrštenja na popis: 30.11.2016.;
                              
                           
                        (*1)  Provedbena uredba Komisije (EU) 2016/780 оd 19. svibnja 2016. o izmjeni Uredbe Vijeća (EZ) br. 329/2007 o mjerama ograničavanja protiv Demokratske Narodne Republike Koreje (SL L 131, 20.5.2016., str. 55.).”"
						
                  
               
                     2.
                  
                  
                     pod naslovom „Pravne osobe, subjekti i tijela iz članka 6. stavka 1.” dodaju se sljedeći unosi:
                     
                                 „33.
                              
                              
                                 Korea United Development Bank. Adresa: Pyongyang, DNRK. Ostale informacije: (a) SWIFT/BIC: KUDBKPPY, (b) Korea United Development Bank djeluje u sektoru financijskih usluga gospodarstva DNRK-a. Datum uvrštenja na popis: 30.11.2016.
                              
                           
                                 34.
                              
                              
                                 Ilsim International Bank. Adresa: Pyongyang, DNRK. Ostale informacije: (a) SWIFT: ILSIKPPY, (b) Ilsim International Bank povezana je s vojskom DNRK-a i u bliskoj vezi s Korea Kwangson Banking Corporation (KKBC), uvrštenim subjektom. Pokušala je izbjeći sankcije Ujedinjenih naroda. Datum uvrštenja na popis: 30.11.2016.
                              
                           
                                 35.
                              
                              
                                 Korea Daesong Bank (alias (a) Choson Taesong Unhaeng, (b) Taesong Bank). Adresa: Segori-dong, Gyongheung St., okrug Potonggang, Pyongyang, DNRK. Ostale informacije: (a) SWIFT/BIC: KDBKKPPY, (b) Daesong Bank u vlasništvu je i pod kontrolom Ureda 39 Radničke stranke Koreje, uvrštenog subjekta. Datum uvrštenja na popis: 30.11.2016. (prethodno uvršteno u okviru samostalnih mjera ograničavanja EU-a (*2)).
                              
                           
                                 36.
                              
                              
                                 Singwang Economics and Trading General Corporation. Adresa: Sjeverna Koreja. Ostale informacije: Singwang Economics and Trading General Corporation poduzeće je DNRK-a za trgovinu ugljenom. DNRK znatan dio novca za svoje nuklearne programe i programe balističkih projektila zarađuje rudarenjem prirodnih resursa i njihovom prodajom u inozemstvu. Datum uvrštenja na popis: 30.11.2016.
                              
                           
                                 37.
                              
                              
                                 Korea Foreign Technical Trade Center. Adresa: Sjeverna Koreja. Ostale informacije: Korea Foreign Technical Trade Center poduzeće je DNRK-a koje trguje ugljenom. DNRK znatan dio novca za svoje nuklearne programe i programe balističkih projektila zarađuje rudarenjem prirodnih resursa i njihovom prodajom u inozemstvu. Datum uvrštenja na popis: 30.11.2016.
                              
                           
                                 38.
                              
                              
                                 Korea Pugang Trading Corporation. Adresa: Rakwon-dong, okrug Pothonggang, Pyongyang, DNRK. Ostale informacije: Korea Pugang Trading Corporation u vlasništvu je Korea Ryonbong General Corporation, DNRK-ova obrambenog konglomerata, specijaliziranog za nabavu robe za obrambenu industriju DNRK-a i za potporu Pjongjangu u prodaji robe povezane s vojskom. Datum uvrštenja na popis: 30.11.2016.
                              
                           
                                 39.
                              
                              
                                 Korea International Chemical Joint Venture Company (alias (a) Choson International Chemicals Joint Operation Company, (b) Chosun International Chemicals Joint Operation Company, (c) International Chemical Joint Venture Company. Adresa: (a) Hamhung, provincija Južni Hamgyong, DNRK, (b) Man gyongdae-kuyok, Pyongyang, DNRK, (c) Mangyungdae-gu, Pyongyang, DNRK. Ostale informacije: Korea International Chemical Joint Venture Company društvo je kći Korea Ryonbong General Corporation, DNRK-ova obrambenog konglomerata specijaliziranog za nabavu robe za obrambenu industriju DNRK-a i za potporu Pjongjangu u prodaji robe povezane s vojskom, a obavljalo je i transakcije povezane sa širenjem oružja. Datum uvrštenja na popis: 30.11.2016.
                              
                           
                                 40.
                              
                              
                                 DCB Finance Limited. Adresa: Akara Building, 24 de Castro Street, Wickhams Cay I, Road Town, Tortola, British Virgin Islands; Dalian, Kina. Ostale informacije: DCB Finance Limited fiktivno je društvo za Daedong Credit Bank (DCB), uvršteni subjekt. Datum uvrštenja na popis: 30.11.2016.
                              
                           
                                 41.
                              
                              
                                 Korea Taesong Trading Company. Adresa: Pyongyang, DNRK. Ostale informacije: Korea Taesong Trading Company u ime KOMID-a obavljalo je poslove sa Sirijom. Datum uvrštenja na popis: 30.11.2016. (prethodno uvršteno u okviru samostalnih mjera ograničavanja EU-a (*)).
                              
                           
                                 42.
                              
                              
                                 Korea Daesong General Trading Corporation (alias (a) Daesong Trading, (b) Daesong Trading Company, (c) Korea Daesong Trading Company, (d) Korea Daesong Trading Corporation. Adresa: Pulgan Gori Dong 1, okrug Potonggang, Pyongyang, DNRK. Ostale informacije: Korea Daesong General Trading Corporation povezano je s Uredom 39 putem izvoza minerala (zlata), metala, strojeva, poljoprivrednih proizvoda, ginsenga, nakita i proizvoda lake industrije. Datum uvrštenja na popis: 30.11.2016. (prethodno uvršteno u okviru samostalnih mjera ograničavanja EU-a (*)).
                              
                           
                        (*2)  Uredba Komisije (EU) br. 1251/2010 od 22. prosinca 2010. o izmjeni Uredbe Vijeća (EZ) br. 329/2007 o mjerama ograničavanja protiv Demokratske Narodne Republike Koreje (SL L 341, 23.12.2010., str. 15.).”"
						
                  
               
      
         PRILOG II.
         Prilog V. Uredbi (EZ) br. 329/2007 mijenja se kako slijedi:
         
                     1.
                  
                  
                     pod naslovom „Fizičke osobe iz članka 6. stavka 2. točke (a)” briše se sljedeći unos:
                     
                                 „18.
                              
                              
                                 Jo Chun Ryong”;
                              
                           
               
                     2.
                  
                  
                     pod naslovom „Pravne osobe, subjekti i tijela iz članka 6. stavka 2. točke (a)” briše se sljedeći unos:
                     
                                 „9.
                              
                              
                                 Korea Taesong Trading Company”;
                              
                           
               
                     3.
                  
                  
                     pod naslovom „Pravne osobe, subjekti ili tijela iz članka 6. stavka 2. točke (b)” brišu se sljedeći unosi:
                     
                                 „3.
                              
                              
                                 Korea Daesong Bank” i
                              
                           
                                 „4.
                              
                              
                                 Korea Daesong General Trading Corporation”.